Ükskord Craig kakis kirikus, kõik jooksid välja, ainult pastor jäi, sest teda kaitses jumal
Teiseks on hea uudis see, et poes on selline sokolaadi sort nagu Ritter Sport. Nüüd on neil kaks eriti head sokolaadi väljas, üks maasikatega ja teine mustikatega. Apelsiniga eriti hea ei ole. Nagu väike sõltuvus, samas see tõukas Bounty sõltuvuse ilmselt mõneks ajaks ära. Mul on väga ebatervislike asjade peale sõltuvus. Aga joomise peale ma oma tervist siiski ei kuluta ja ei hakka ka. Lisaks ostisin juurde ühe kuuekümnekohalise CD-riiuli. Nüüd on mul neid neli ja umbes 20 kohta on veel vaba. Samas on mul ports ka selliseid karpe, mis sinna ära ei mahu, aga nende jaoks on ka veel natuke ruumi.
Eile niitsin muru. Jälle ilus nüüd, mõneks ajaks. Kirsid ka veel õitsevad, õunapuudel ka mõned õied. Sirel on ka sinine, vähemalt üks põõsas kahest. Ning kohe lähevad ka sellised toredad põõsad nagu rododendrumid õide. Neid on mul päris mitu ja kõik eri värvi. Aga kõblata mulle ei meeldi, seepärast pole mul peenraid ka. Lisaks oli täna kohutavalt sääski ja muid kihulasi. See uudiste hoiatus, et Lätist saabub neid siia terve Moskva keskvaksali suuruse paviljoni jagu pidas vist paika.
Sleater-Kinney - Jumpers
Miks ma sellest bändist varem polnud kuulnud. Nende viimane album The Woods on metsikult hea, kui nii võib öelda. Kolm naist, kuskilt Ameerikamaalt ilmselt. Teevad natuke sellist marulisemat indie-rock'i. Jälle üks plaadisoov juures. Küll neid tekib kergesti.